
Eiropas Savienības kohēzijas politikas programmas 2021. – 2027. gadam 4.2.2. specifiskā atbalsta mērķa "Uzlabot izglītības un mācību sistēmu kvalitāti, iekļautību, efektivitāti un nozīmīgumu darba tirgū, tostarp ar neformālās un ikdienējās mācīšanās validēšanas palīdzību, lai atbalstītu pamatkompetenču, tostarp uzņēmējdarbības un digitālo prasmju, apguvi, un sekmējot duālo mācību sistēmu un māceklības ieviešanu" 4.2.2.8. pasākuma "Latviešu valodas apguves piedāvājuma paplašināšana" īstenošanas noteikumi

1.3. Pašreizējā situācija, problēmas un risinājumi
	Iebildums
Lūdzam izteikt tiesību akta projekta "Eiropas Savienības kohēzijas politikas programmas 2021. – 2027. gadam 4.2.2. specifiskā atbalsta mērķa "Uzlabot izglītības un mācību sistēmu kvalitāti, iekļautību, efektivitāti un nozīmīgumu darba tirgū, tostarp ar neformālās un ikdienējās mācīšanās validēšanas palīdzību, lai atbalstītu pamatkompetenču, tostarp uzņēmējdarbības un digitālo prasmju, apguvi, un sekmējot duālo mācību sistēmu un māceklības ieviešanu" 4.2.2.8. pasākuma "Latviešu valodas apguves piedāvājuma paplašināšana" īstenošanas noteikumi" sākotnējās ietekmes (ex-ante) novērtējuma ziņojuma (anotācija) 1.3.sadaļas “Pašreizējā situācija, problēmas un risinājumi” apakšsadaļā “Problēmas apraksts” ietverto informāciju par Saliedētas un pilsoniski aktīvas sabiedrības attīstības pamatnostādnēm 2021.-2027.gadam šādā redakcijā:
“Saliedētas un pilsoniski aktīvas sabiedrības pamatnostādnēs 2021.‒ 2027. gadam latviešu valoda ir noteikta kā viena no caurviju prioritātēm. Viens no biežāk minētajiem faktoriem, kas kavē ārvalstu pilsoņu iekļaušanos sabiedrībā, ir latviešu valodas nezināšana. Latviešu valodas apguves mācību organizatoru vērtējumā saglabājas augsts pieprasījums pēc latviešu valodas mācībām. Lai vienlaikus nodrošinātu ārvalstu pilsoņu integrāciju un saliedētas sabiedrības veidošanos, nepieciešama sistēmiska pieeja, kas nodrošina gan valodas apguvi, gan rada motivējošu vidi tās lietošanai, gan sniedz informāciju un zināšanas par Latvijas vēsturi, demokrātijas vērtībām, kā arī tradīcijām un latvisko kultūras telpu, tādējādi palīdzot iekļauties un piedalīties sabiedrības dzīvē. Patvēruma, migrācijas un integrācijas fonda projektu ietvaros Kultūras Ministrija kā deleģētā iestāde administrē ES finanšu instrumentus trešo valstu pilsoņu integrācijai, kuru ietvaros tiek organizēti agrīnās integrācijas un latviešu valodas apguves pasākumi, tai skaitā bezmaksas latviešu valodas kursi. Tāpat SIF nodrošina latviešu valodas programmas pieaugušajiem kopš 2012. gada. Latvijā katru gadu no trešajām valstīm vidēji ieceļo apmēram pieci tūkstoši cilvēku, taču ar esošajiem resursiem valodas kursus ir iespējams nodrošināt ne vairāk kā 10% no jaunpienācēju skaita. Saliedētas un pilsoniski aktīvas sabiedrības attīstības plāna 2022.-2023.gadam 3.1.2. pasākums “Latviešu valodas lietošanas publiskajā telpā, tai skaitā daudzveidīgu pieeju latviešu valodas apguvē, attīstīšana” un 3.1.10. pasākums “Atbalsta pasākumi starptautiskās aizsardzības personām (bēgļiem un personām, kurām piešķirts alternatīvais statuss)” paredz latviešu valodas mācību nodrošināšanu trešo valstu pilsoņiem un starptautiskās aizsardzības saņēmējiem (bēgļiem un personām, kurām piešķirts alternatīvais statuss).”

